cyanic-selkie/wikianc huggingface dataset:
Køber-saken
Rykter og spekulasjoner
Likevel gikk ryktene, både om familiens finanser og om at ulykken var forutsagt under spiritistiske seanser med datteren som medium. Som kassererske var fru Dahl ofte rastløs og irritabel. Hun kunne utbryte at nå manglet hun noen tusen, men neste dag hevde at det skyldtes «en feilpostering». Under revisjonen i 1927 tok hun kassakladden fra kasserersken Eva Christensen og sa hun fikk si at hun førte «på løse lapper». Christensen nektet, men slapp å bli spurt om saken. De dagene revisjonen varte, bar fru Dahl kasser frem og tilbake, og lånte flere beløp av Christensen som hun leverte tilbake straks den angjeldende kassen var talt opp. Da Christensen protesterte, sa fru Dahl: «Du har bare å lystre.» Dahl-familiens private regninger ble betalt fra bykassen.
Da familien ønsket at forutsigelsene skulle bli kjent, særlig i de spiritistiske miljøene, ble det utarbeidet en skriftlig beretning om forutsigelsene og måten de var fremkommet på. Beretningen inneholdt også en beskrivelse av selve drukningsulykken. Denne beretningen ble referert i et møte i «Selskapet for psykisk forskning» den 4. oktober, og slått stort opp i flere aviser dagen etter. Fra kretser som var skeptiske til spiritisme, ble det fremsatt anklager mot det spiritistiske miljøet som byfogden var en del av; og særlig mot mediet, fru Køber. Det ble fremsatt spekulasjoner om at dødsfallet var fremprovosert av hensyn til utbetalingen av forsikringssummen som familien ville gå glipp av, dersom byfogden hadde overlevd sin 70-årsdag.
Først siden ble det kjent at daværende justisminister Asbjørn Lindboe i 1933 hadde deltatt i en seanse med fru Køber for å rådføre seg med avdøde statsminister Peder Kolstad i Grønlandssaken. Kolstad hadde vært statsminister under annekteringen av Eirik Raudes Land og kunne klargjøre spørsmål om eiendomsretten til landområdene i Arktis. Smaalenenes Social-Demokrat beskrev det som latterlig at en norsk justisminister i 1933 hadde satt sin lit til åndemaning. Det fremkom også at også det svenske mediet Eira Hellberg skulle ha forutsagt byfogd Dahls død - tre ganger vinteren 1933/34 og i automatskrift to ganger våren 1934. 8. februar 1935 kunne Dagbladet meddele at Hellberg hadde forutsagt både Hitlers og Ingeborg Købers dødsdatoer. Blant bidragsyterne til Hellbergs sekretariat for Svenska psykiska sällskapet var svenskekongen Gustav 5. Professor i psykologi Harald Schjelderup møtte Ingeborg Køber i 1929 og våren 1934. Han diagnostiserte hennes tilstand som «en hysterisk demringstilstand», men i 1934 mistenkte han hva han kalte «en simulert transe». Han tilbød å behandle henne for tilstanden som han oppfattet var en plage for henne.
Rettslige skritt
Høyesterettsdommer Thomas Bonnevie var Ludvig Dahls fetter, men hadde knapt sett ham på 15 år, og fetterens datter Ingeborg Køber møtte han aldri - heller ikke under rettssaken. I sin bok Av den frie tankes ABC fra 1932 hadde Bonnevie kalt sin fetter en «bunnærlig, troende spiritist». Bonnevie delte ikke Dahls overbevisning, men skrev at spiritisme kan minske savnet etter de døde og lette angsten for døden.
Den 2. desember 1934 oversendte han like fullt en fremstilling av saken til Riksadvokaten, hvor det fremgikk at det var sterke indisier på at byfogdens død var fremprovosert av datteren «under bevisstløs tilstand i trancesøvn».
Da Ingeborg Køber ble kjent med denne oversendelsen, anmodet hun om rettslig etterforskning av saken. Slik etterforskning ble iverksatt, og forhørene ble åpnet i Oslo forhørsrett den 21. februar 1935. Som rettsoppnevnte sakkyndige møtte professor Ragnar Vogt, professor Francis Harbitz og overlege Johan Scharffenberg. Forhørene ble avsluttet den 23. mars, og etter at de sakkyndige hadde avlagt uttalelse, ble saken henlagt av påtalemyndigheten.
Ingeborgs mann, Alf Køber, krevde nå Bonnevies avgang som høyesterettsdommer. Axel Kielland protesterte: «Man krever respekt og aktelse for den Dahlske dødskultus, så får man også innrømme berettigelsen av herr Bonnevies rasjonalistiske livskultus. Hans livssyn er enkelt og reelt, og han kjemper for det...uten noen baktanke om personlig vinning...Det er ikke første gang en mann har trukket sverdet i fornuftens navn, og er blitt slått gul og blå av troens og følelsenes solide falanks.» Dagbladet definerte «åndsliv» som kritisk erkjennelse og forskning. Avisen bekymret seg over spiritismen som «moderne overtro, som nu griper om seg med uhyggelig fart. Sies der ikke imot, kan vi komme inn i et farlig åndsmørke før vi vet ordet av det.» I Stortinget tok Erling Bjørnson opp saken: «I disse dager er det foreslått at hele etterforskningen bør granskes av et sakkyndig utvalg [så] denne pinlige saken får en ende.» Men 4. juni 1935 ga overlege Scharffenberg en fullstendig kopi av de sakkyndiges erklæring til Bonnevie med ordene: «Angrepene på Dem synes sterkere enn noen gang, men om kort tid kommer jeg til å virke som lynavleder for Dem!» Deretter leste han høyt for Bonnevie den 16 spalter lange kronikken som Arbeiderbladet presenterte neste dag, konsentrert om to punkter: Scharffenberg skrev: «Disse fakta var et fullt tilstrekkelig grunnlag for en rettslig efterforskning. Feilen var at den ikke ble satt i gang umiddelbart efter dødsfallet. Jeg legger ansvaret på denne forsømmelsen på den fungerende byfogd Apenes som kjente dødsforutsigelsene, og som 8. august 1934 ved telefonbeskjed fra Hankø straks sa til fru Dahl: «Dette har jeg visst.»»
Det gikk så langt at Tidens tegn reiste krav om at Bonnevie og Scharffenberg måtte mentalundersøkes. I brev av 18. juni ba så høyesterettsdommer Bonnevie om at påtalemyndigheten tok saken opp igjen, men dette ble avslått ved brev av 24. juni.
Hustruens underslag
Våren 1935 hadde familien Dahl fremstått i pressen som ofre for urettmessig forfølgelse, og Bergens Arbeiderblad beskrev behandlingen av fru Køber som «middelalder». «De midler som særlig dr Scharffenberg har dristet seg til å benytte, nærmer seg den rene inkvisisjon.» Avisen beskrev dette videre som «tortur». 40 av Fredrikstads fremste borgere uttalte samlet om Bonnevie: «Vi tillater oss å henstille til ham å gi byfogd Dahls familie sin undskyldning.» 24. mai ble en henvendelse til Stortinget trykt i avisene: «Saken mot fru Køber og hennes familie er blitt et hårdt slag for vårt rettsvesens og den psykologiske videnskaps anseelse. Almenheten vil ikke falle til ro før enhver tvil om rettsvesenets upartiskhet, fordomsfrihet og humanitet er fjernet.» Dette var signert av blant andre Bjørn Bjørnson, Johan Bojer, Halfdan Christensen, Johan Falkberget, Harald Grieg, Johan E. Mellbye, Gabriel Scott og Carl Schøyen, men justisminister Trygve Lie opplyste at saken ikke rakk å behandles av Stortinget før sommerferien.
28. juni 1935 skrev Scharffenberg: «Spiritistene krever at åndenes inngripen i menneskelivet skal anerkjennes som en realitet endog i rettspleien. Derfor har saken angående byfogd Dahl død en så overordentlig stor prinsipiell rekkevidde.»
Tre dager senere avgikk Dagny Dahl ved døden etter hjerneblødning som følge av en overdose av sovemiddelet veronal. Hun forklarte i et brev til venninnen Elisabeth Levysohn at hun i 1921 hadde et underskudd på kr 3.000 i kassen, og fikk for seg at hun burde ha en buffer. «Da så våre Utgifter begyndte at overstige vore Indtægter, faldt jeg for Fristelsen til at angripe denne Reserve - så rullet Lavinen.» Politiet som hadde fått beskjed fra forhørsretten i Fredrikstad om å beslaglegge alle hennes dokumenter i Oslo til etterforskerne, uten å vite at hun var innlagt på sykehus, fikk med seg over tusen brev, 21 seanseprotokoller - og brevet til Levysohn der fru Dahl selv erkjente underslaget. Politiet iverksatte etterforskning i forbindelse med underslaget, men saken ble henlagt 20. november, da den ble ansett som oppklart, og at det var grunn til å anta at fru Dahl ikke hadde noen medskyldige.
Men hennes underslag hadde satt Dahl-familien i et nytt lys som reflekteres i artikler og leserinnlegg. En avis skrev: «Den lemfeldighet som er vist overfor fru Dahls underslag, står i den mest skjærende motsetning til den håndfaste behandling overfor en som sitter på sultelønn og gjør underslag.» Til sammenligning ble datteren i drapssaken i Bykle, der gårdbrukeren Nesland ble funnet døende med et sår i hodet, omgående arrestert og siktet for drap på sin far. Smaalenenes Social-Demokrat skrev: «Én ting burde arbeiderklassen lære av denne saken, og det er å se den absolutte klassesolidaritet som overklassen, embedsvesenet, borgerpressen og pengefolkene i denne sak legger for dagen.» Arbeideren  skrev: «Hvor raske var ikke både politi og påtale myndighet, når det gjaldt å få kastet ut og tiltalt de dødssyke tæringspasienter på Marie Plahtes Minde i Sandvika. Eller når det gjelder tiltale og arrestasjon av en kommunistredaktør eller sekretæren i leieboerforeningen. Da har det ikke manglet på aktivitet. Det er nok helt andre årsaker til myndighetenes passivitet i Køber-saken.» Lilleaker arbeiderungdomslag protesterte mot «den unnfalne holdning myndighetene har inntatt overfor familien Dahl-Køber. Arbeiderungdommen kan ikke finne seg i at denne saken, som er egnet til å formørke hele vårt åndsliv, blir henlagt, uten at det blir bragt full klarhet i den.» Erling Bødtker Schreiner (1901–72) ved NTH holdt foredraget «Køber-saken - likhet for loven» i Bergen studentersamfunn til stort fremmøte. Johan Martin Wisløff minnet om at da Saul rådspurte døde, endte det med at han tok sitt liv: «Søker du trøst for sorgen over dem som gikk bort, så søk den i Guds ord.» Sigrid Undset skrev i Samtiden at Ingeborg Købers åndemeddelelser var blasfemi.
Gjenopptagelse av etterforskningen
Etter å ha innhentet uttalelser fra politimester og statsadvokat, skrev så Riksadvokaten i brev av 2. desember at etterforskningen burde gjenopptas «med særlig sikte på om det kunne antas at byfogd Dahl hadde berøvet seg selv livet, med eller uten medvirkning av fru Køber, eller om det kunne antas at fru Køber i bevisst eller ubevisst tilstand hadde forvoldt byfogdens død».
I månedene som fulgte ble det så foretatt omfattende undersøkelser, og den 22. april 1936 ble fru Køber begjært varetektsfengslet, siktet for å ha forvoldt sin fars død, subsidiært for medvirkning til selvmord. Fru Køber ble pågrepet 23. april fra sin bolig i Framnes Terrasse 1 i Oslo, og fengslingskjennelse ble avsagt dagen etter i forhørsretten. Fengslingskjennelsen ble påkjært av fru Købers forsvarer, høyesterettsadvokat Sven Arntzen, og 13. mai omgjorde forhørsretten sin tidligere beslutning. Denne beslutningen ble så påkjært av påtalemyndigheten, og fru Køber ble foreløpig ikke løslatt. 29. mai besluttet Høyesteretts kjæremålsutvalg med to mot en stemme at fru Køber skulle fengsles.
Fru Købers forsvarer hadde i brev av 4. mai begjært rettslig forundersøkelse, og denne ble åpnet i Onsøy forhørsrett under ledelse av sorenskriver Johannes Omsted. H.r.adv. P.A. Holm ble oppnevnt som statsadvokat, og politiet var representert ved politifullmektig Henrik Eriksen. Som psykiatrisk sakkyndige ble oppnevnt professor Ragnar Vogt og direktør ved Dikemark sykehus, Rolf Gjessing. Professorene Ragnvald Ingebrigtsen og Francis Harbitz ble oppnevnt som rettsmedisinsk sakkyndige.
Riksadvokat Haakon Sund sa: «Den virksomhet som den siktede har drevet i ikke liten utstrekning med dødsforutsigelser, er i og for seg meget utiltalende, idet den tilføyer andre uforskyldt lidelse, men den er også direkte farlig, noe denne sak bærer vidnesbyrd om...Man må være forberedt på at hun i fremtiden vil fortsette sin makabre virksomhet, hvis hun får støtte og oppmuntring.» Ingeborg Køber satt fengslet helt fram til 5. oktober, dvs. i mer enn et halvt år. Den rettslige forundersøkelsen ble først avsluttet den 24. februar 1937. Da var det avhørt 80 vitner og foretatt en bevisopptagelse i Danmark. Rettskjemiker Charles Bruff var oppnevnt for å åpne og granske noen forseglede brev som stammet fra familiens seanser. Det viste seg at de fleste av disse brevene hadde vært åpnet for deretter å bli forseglet igjen.
Den 26. april foreslo politiet at Ingeborg Køber skulle settes under tiltale for drap og bedrageri, subsidiært at det ble reist sikringssak mot henne. Statsadvokaten foreslo imidlertid i sin innstilling den 3. juli at saken skulle henlegges «på grunn av bevisets stilling», og Riksadvokaten kom til samme resultat i brev av 7. juli, da han fant at bevisene mot fru Køber ikke var tilstrekkelige.
Søknad om billighetserstatning
Ved brev av 26. februar 1938 søkte Ingeborg Køber Stortinget om billighetserstatning. Hverken finansdepartementet eller justisdepartementet ga henne medhold, og Stortingets forsterkede finanskomité kom til samme resultat. Søknaden ble deretter avslått.
I den sivile lagmansretten falt det 18. september 1937 dom i saken mellom finansdepartementet og arvingene i ekteparet Dahls dødsbo. I skifteretten ble departementet tilkjent kr 11.000. I lagmannsretten ble departementets krav enstemmig anerkjent som en uprioritert fordring, stor kr 3.000. Ingen saksomkostninger.
Byfogdens forfatterskap
Dahl utgav flere bøker om emnet:
Winterbourne Steepleton
Winterbourne Steepleton er en landsby og et verdslig sogn i distriktet West Dorset i grevskapet Dorset, England. Den ligger i Winterbournedalen, omkring 8 km vest for Dorchester. I henhold til folketellingen i 2011 hadde landsbyen og sognet en befolkning på 297 innbyggere.
Historie
De fleste husene i landsbyen er fra 1600- eller 1700-tallet, og er bygget i stein. En herregård som ble reist på 1500-tallet, med senere påbygg, ligger i vestenden av landsbyen. Det er også en vannmølle fra 1700-tallet, hvor hjulet er bevart.
Landsbykirken, viet erkeengelen Mikael, ble bygget i angelsaksisk tid. Den har et relieff av en engel, som er datert til midten av 1000-tallet, før normannernes erobring i 1066. Midtskipet ble bygget om på 1100-tallet, men dørkarmene er de opprinnelige. Andre deler av kirken ble ombygget på 1700-tallet. Kirken er en bevaringsverdig bygning i klasse I.
Sjur Olsnes
Sjur Olsnes (født 23. august 1939 i Bergen, død 18. juli 2014 ) var en norsk lege og biokjemiker kjent for sin kreftforskning ved Radiumhospitalet.
Han ble utdannet lege i 1964 ved Rheinische Friedrich-Wilhelms-Universität i Bonn. Han ble dr.med. i biokjemi i 1972 ved Universitetet i Oslo på avhandlingen Studies on the complex of messenger-RNA and protein in mammalian cells. Ved Radiumhospitalet var han overlege 1972–89 og fra 1990 til 2009 ledet han avdeling for biokjemi ved Kreftforsknings-instituttet. Ved Universitetet i Oslo var han professor i svulstens biologi 1989–90 og professor i biokjemi 1990-2009. Han var professor emeritus til sin død i 2014.
Lucaina
Lucaina er en bille i underfamilien snuterødvinger i familiegruppen rødvinger. Den er sjelden i Norge, finnes vanligere lengre sør i Europa. Lygistopterus sanguineus er eneste nordiske art i denne slekten.
Utseende
Middelsstore (ca. 10 millimeter), avlange, brunrøde til røde rødvinger, antenner, legger og føtter svarte. Hodet er noe snuteformet forlenget framover. Antenner er litt sagtakkede og har elleve ledd og er festet tett sammen på pannen like ved fasettøynene. Brystskjoldet (pronotum) er trapesformet med markerte bakhjørner. Dekkvingene er kraftig kitiniserte, uten lengderibber.
Levevis
Voksne (imago), finnes ofte i skogkanter og ikke sjeldent på blomster av skjermplanter.
Utbredelse
Slekten er utbredt i Nord-Amerika og Mexico.
Montagnana
Montagnana er en italiensk by og kommune i provinsen Padova i Veneto. Kommunen har 9 516 innbyggere.
Byen er mest kjent for sin bymur fra middelalderen. Det er en av de best bevarte i Europa. Rett utenfor bymuren, ved den østlige byporten ligger Villa Pisani av Andrea Palladio. Innenfor murene er det en gotisk katedral som ble oppført 1431–1502. Den har blant annet en Trasfigurazione av Paolo Veronese. Castello di San Zeno som ble bygget av Ezzelino III da Romano, Palazzo Magnavin-Fioratti i venetiansk gotikk og rådhuset fra 1532 er andre viktige byg innenfor bymurene.
De to store tenorene Giovanni Martinelli og Aureliano Pertile kommer fra Montagnana.
Tupolev ANT-14
Tupolev ANT-14 Pravda var et sovjetisk fly, som fungerte som flaggskipet til den sovjetiske propaganda-skvadronen. Det har blitt kreditert som Russlands første hel-metall fly med en korrosjonsbestandig stål struktur.
ANT-14 var en større versjon av ANT-9, med et 40,4 meter vingespenn, i forhold til det 23,8 m vingespenn på ANT-9. Det var drevet av fem 480 hk Gnome-Rhône Jupiter 9AKX stjernemotorer. Det var i stand til å frakte besetningen på tre, samt 36 passasjerer med en maksimal hastighet på 147 km/t. Imidlertid, marsjfarten var på bare 121 km/t. Egenvekten var 10 650 kg og maksimal takeoff-vekt var 17 146 kg. ANT-14 hadde en rekkevidde på 900 km marsjhøyde på 4 220 m. Det hadde et ikke-opptrekkbart halehjul. Understellet besto av to (for-og-bak) hjul.
Operativ historie
ANT-14 ble testet av Aeroflot i 1932. Under disse testene var det ingen problemer med flyet, det var langt større enn noe annet fly i Aeroflots flåte, og det var intet krav om at et fly med 36-passasjer kapasitet. Derfor ble det noen etterfølgende produksjon.
Den 17. mars 1933 satte Sovjetunionen opp en flyvende propagandaskvadron, oppkalt etter Maxim Gorkij, og ANT-14 ble tildelt det som sitt flaggskip, som het Pravda (Sannheten) etter den sovjetiske avisen. Det ble i hovedsak benyttet for rundflyging over Moskva, men gjennomførte en og annen flytur med turister til Kharkov og Leningrad (nå St. Petersburg), mens det besøkte București i 1935 for å feire en festival som ble holdt det på den tiden. ANT-14 fraktet over 40 000 passasjerer før det ble satt på bakken i 1941.
Landdag (historisk)
Landdag (historisk) (latin: dietas) var i senmiddelalderen og tidlig moderne tid stenderforsamlingen eller landskapsforsamlinger i tyske småstater. Det tyske ordet for en slik småstat er Land (flertall Länder).
Navnets opprinnelse og senere bruk
Da forsamlingene opprinnelig kun satt sammen én dag og forhandlet om saker som angikk landet, ble møtet kalt land – dag. Den latinske betegnelse dietas er på samme måte avledet av det latinske ord for dag, nemlig dies.
Navnet landdag gikk etterhvert over til folkerepresentasjonen i 1800-tallets tyske stater innen forbundet, på de østerrikske lands representative forsamlinger og videre til folkerepresentasjonen i de enkelte land i det tyske keiserdømme. En provinsiallanddag var landdagen i en prøyssisk provins. Finland hadde 1809–1906 en stenderlanddag og i perioden 1907–18 en folkevalgt landdag.
Idag brukes brukes ordet landdag i Lichtensteins landdag, i de tyske landesparlamenter, i de Østerrikske landesparlamenter og i Sør-Tyrols landdag.
Uttrykket er videreutviklet bl.a. i navnet på den svenske nasjonalforsamlingen Riksdagen og det tyske direktevalgte parlamentet Forbundsdagen.
Oppgaver
Landdagenes opprinnelige funksjon var å skrive ut skatter som fyrsten ikke kunne gjøre uten samtykke fra stenderne. Bakgrunnen var bl.a. at mange av fyrstedømmene på 1400-tallet hadde stor gjeld. Landdgenes oppgaver utviklet seg senere slik at den fikk medbestemmelse i andre saker.
Medlemmene av landdagen ble valgt av stenderne, så spranget er langt til dagens folkevalgte parlamenter. Imidlertid utgjorde landdagen en motvekt til fyrsten og den kan i dette perspektiv sies å utgjøre en forløper til parlamentet slik vi kjenner det idag.
Jarle Friis
Jarle Friis (født 2. november 1964 i Oslo) er en norsk tidligere ishockeyspiller. Han representerte Idrettslaget Manglerud/Star, Vålerengens Idrettsforening, Oslo Hockey, Furuset IF og Spektrum Flyers.
Fleet
Fleet er en av Themsens sideelver, i dag skjult under de sentrale delene av London. Fleets kilder finnes på Hampstead Heath, der den ledes inn i to reservoarer, Highgate Ponds og Hampstead Ponds. Herfra går den i kulvert, først i to løp, deretter i ett under Kentish Town, Kings Cross og Farringdon Street, før den renner ut i Themsen ved Blackfriars Bridge.
Angelsaksiske krøniker omtaler Fleet som ei betydelig elv, der utløpet i Themsen var et tidevannsbasseng med en bredde på over 100 m som ble brukt til fortøyning av båter. Et stort antall brønner var anlagt langs elva, og vannet ble sagt å være helsebringende. Navnet kommer fra det gammelengelske flēot («munning»). Elva ble også kalt Holburna («Hulelva») etter den dype dalformen; et navn som gjenfinnes i bydelen Holborn.
Etter som London vokste, ble Fleet i økende grad en kloakk, og på 1300-tallet var den ansett som uren. Områdene langs elva ble etter hvert bebodd av fattigfolk, med innslag av ulike former for industri. Tre store fengsler ble bygd langs Fleet – Newgate, Fleet og Ludgate.
Etter bybrannen i 1666 foreslo byfornyeren Christopher Wren å utvide løpet, men forslaget vant ikke fram. I stedet ble Fleet omgjort til New Canal, som sto ferdig i 1680. Old Seacoal Lane ved Farringdon Street er et minne om bryggene langs kanalen, som ble fylt igjen i 1737. Strekningen fra Holborn til Fleet Street ble overbygd i 1765, og i forbindelse med anlegget av Regent's Canal ble Fleet i 1812 også lagt i kulvert gjennom Kings Cross og Camden Town. Ved bygginga av Metropolitan Railway i 1860-åra måtte Fleet under jorda også langs Farringdon Road, mens den øverste delen av løpet ble lagt igjen i 1870-åra i forbindelse med utbygginga i Hampstead.
Georges Sorel
Georges Sorel (født 2. november 1847 i Cherbourg, død 29. august 1922 i Boulogne-sur-Seine) var en fransk sosialfilosof, opprinnelig ingeniør og matematiker; kjent for sin teoretiske begrunnelse for syndikalismen, en anarkistisk retning som fremhevet klassekampens spontanitet.
Han avviste tanken om demokratiet som en vei til realisering av sosialismen, og ville videreutvikle marxismen ved å legge vekt på den revolusjonære handlingen. Statens makt måtte etter Sorels mening avskaffes og erstattes av en frivillig føderasjon; produksjonen burde overtas av fagforeninger eller syndikater. For å oppnå dette mente han at streiker, og også vold, var nødvendig. Gjennombruddet skulle komme med generalstreiken, som skulle få statssamfunnet til å bryte sammen. Sorel kom imidlertid etter hvert til å oppfatte generalstreiken som en nyttig «myte», og mytens funksjon skulle være å oppgløde arbeiderklassen til en nødvendig kamp.
Blant hans viktigste skrifter kan nevnes Les Illusions du progrès (1908), La Décomposition du marxisme (1908) og Réflexions sur la violence (1908, norsk overs. Tanker om vold, 1974).
Tjul
Tjul er en av øyene i Sjernarøyane i Finnøy kommune. Tjul er knyttet sammen med Kyrkjøy med bro/vegfylling. 12. mai 2010 ble den nye brua mellom Tjul og Nord-Talgje åpnet. Antall fastboende er for øyeblikket 6 personer. Det er én gård på øyen, i tillegg til to hus og fem hytter. Gården på øya driver med melkekyr og sauer. Det pågår for øyeblikket planlegging for boligfelt med tilhørende småbåthavn på sørsiden av Tjul. Høyeste punkt er Tjulåsen på 83 moh.
Klaus Lederer
Klaus Lederer (født 21. mars 1974 i Schwerin) er en tysk jurist og politiker (Die Linke). Han ble 30. juni 2007 leder av sitt parti i delstaten Berlin, etter at han siden 2005 hadde vært leder av Linkspartei i Berlin. Han var toppkandidaten til sitt parti ved valget i Berlin i 2016. Klaus Lederer ble i 2009 gift med Oskar Lederer.
Norair
Norair er navnet den norske helikoptervingen som er stilt til rådighet for internasjonale oppdrag for bl.a. Nato og FN.
Norair var stilt til rådighet for FNs fredsbevarende styrker i Libanon (UNIFIL) (1978–79). Den 3. februar 1979 krasjer et norsk helikopter i et luftspenn i Sør-Libanon og seks mennesker omkommer, derav fire nordmenn. Den 26. juli samme år reiser Norair hjem fra Libanon, og overlater oppgaven til italienske Italair.
Den norske helikoptervingen på fire helikoptre ble etablert som del av UNPROFOR sommeren 1993 og opererte ut fra Blue Factory i Bosnia-Hercegovina til høsten 1995.
Under navnet LIS/Helikopter var vingen i Kosovo (2001).
FIST-L/H var en av Luftforsvarets innsatsstyrker for deltakelse i internasjonale fredsoperasjoner.
Ko Yao (kommune)
Amphoe Ko Yao (Ko Yao kommune) er den sørligste kommunen i provinsen Phang Nga i sørvestre Thailand. Kommunen består av øyene Ko Yao Noi og Ko Yao Yai i Phang Nga-bukten og en del mindre småøyer, midt mellom Phuket og provinsen Krabi på fastlandet.
Arealet er 141,1 km², og i 2005 var kommunens folketall i alt 12.744 innbyggere. Kommunesenteret er Ko Yao på den nordligste øya, Ko Yao Noi, som har 4.644 innbyggere (2005).
Den sørligste øya – Ko Yao Yai – er om lag tre ganger større og utgjør drøye 70% av kommunens areal, med 8.100 innbyggere i 2005. Her ligger tettstedene Ko Yao Yai og Phru Nai, og fjellene når opp i 341 moh.
Øyene har meget godt utbygd turisme, med en rekke hoteller og strandanlegg konsentrert på Ko Yao Noi i nord. Det går ferjer mellom øyene, samt til Phang Nga, Laem Sak, Krabi og Phuket.
Petronella Barker
Petronella O. Barker (født 29. oktober 1965 i Colchester i England, oppvokst i Fredrikstad) er en norsk skuespiller som vant Amandaprisen 2006 for en birolle og Kulturquiz i 2014.
Schüfftan-metoden
Schüfftan-metoden (på tysk kalt das Schüfftan-Verfahren) er en filmeffekt der scenebildet er satt sammen av speilbildet av en liten, tilpasset modell og synet av skuespillere i et scenerom.
Petronella Barker
Skuespillerkarriere
I 1989 meldte hun overgang fra Molde til Oslo Nye Teater, hvor hun har spilt i blant annet Sverre Udnæs' Dukken og Karl Sundbys Sorte fugler, samt hatt rollene som Perdita og Helena i Shakespeares Vintereventyret og En midtsommernattsdrøm. Ikke uventet ble hun valgt ut til Fangene på fortet i 1993.
Schüfftan-metoden
Fordi det virkelige størrelsesforholdet mellom den nedskalerte modellen eller maleriet og scenerommet bak ikke blir merkbart i det todimensjonale filmopptaket, oppleves det scenografiske miljøet som helt og sammenhengende. På den måten kan man oppnå en optisk illusjon av spektakulære landskap og byggverk som ellers ville vært for dyre eller umulige å bygge som kulisser i full størrelse.
Petronella Barker
Skuespillerkarriere
Etter fem år ble hun i 1996 ansatt ved Nationaltheatret, hvor hun debuterte som Yana i Gaucho og senere har hatt roller som Cathleen i Eugene O'Neills stykke Lang dags ferd mot natt og Natalja i Tsjekhovs Tre søstre. Barker hadde i 2006 suksess som Hedda i Ibsens Hedda Gabler, og var fortelleren i Markens Grøde fra 2007. Hun har også hatt noen opptredener på Torshovteatret, blant annet som konen i Mann uten hensikt av Arne Lygre. Hun var i 2007 aktuell i Neger og hunder i kamp av Bernard-Marie Koltès.
På film har hun foruten nevnte Sweetwater (1988), hovedrolle i den post-apokalyptiske Havet stiger fra 1990, samt roller i actionthrilleren Farlig farvann (1995), Thranes metode (1998) og Hawaii, Oslo (2004). På TV har hun gjort seg bemerket i Fire høytider (2000) og som prostituert i første sesong av serien Kodenavn Hunter (2007). Barker var i 1995 stemmen til Oraklet i Aladdin og røvernes konge. I 2006 var hun stemmen til April Ryan i det norske versjonen av videospillet Drømmefall - Den Lengste Reisen.
Schüfftan-metoden
Spesialeffekten er oppkalt etter den tyske kameramannen Eugen Schüfftan (1893–1977) som sammen med Ernst Kunstmann utviklet teknikken for å framstille monstruøse bylandskap og skyskrapere i Fritz Langs sciencefiction-dystopi Metropolis fra 1927.
Tore Myrslo
Tore Myrslo (født 26. april 1984 i Steinkjer) er en norsk tidligere fotballspiller som spilte angrep for Steinkjer.
Han ble toppskårer for Steinkjer i sesongene 2009, 2010 og 2011. Etter 2012-sesongen gikk han til Levanger i 2. divisjon. Den 9. mars 2014 gikk han tilbake til Steinkjer. Etter 2014-sesongen la han opp på grunn av skader
Wattpad
Wattpad er et skriftlig samfunn hvor man kan publisere artikler, historier, fan fiction og dikt, enten gjennom nettsiden eller på den mobile applikasjonen. Denne siden gir flere unge og eldre folk sjansen til å vise kreativiteten sin til en større publikum. Innholdet omfatter arbeidet av uoppdagede forfattere, kjente forfattere og nye forfattere, og alle brukerne får en sjanse til å skrive populære historier og bøker. Brukerne er i stand til å like, dele og kommentere på hverandres bøker eller bli medlem i grupper i sammenheng med nettsiden.
Rundt halvparten av brukerne på Wattpad har amerikansk opprinnelse, mens andre brukere kommer fra Storbritannia, Canada, Russland, Australia og mange andre land.
Wattpad ble lansert i november 2006 av Allen Lau og Ivan Yuan, og i februar ble det annonsert et tillegg på 17 000 e-books fra Project Gutenberg, tilgjengelig for alle brukerne.
Obras Cumbres (Los Auténticos Decadentes-album)
Obras Cumbres er et dobbelt samlealbum av den argentinske musikkgruppa Los Auténticos Decadentes. Det blei utgitt i 2006, og inneholder sanger fra perioden 1989–1996.
Mobile beltegående steinknuseranlegg
Mobile steinknuseranlegg har vært produsert siden 1983. Disse kan flyttes til anlegg der det er behov for å knuse stein og opparbeide områder med de knuste steinmassene f.eks veianlegg, industritomter, boligtomter. Bruken av mobile steinknuseranlegg kan være kostnadseffektivt når man slipper transport ut av fjell, og tilsvarende transport inn av knust pukk.
Piirissaar
Piirissaar er en øy i innsjøen Peipus i Estland og Tartu maakond.
Piirissar er den største øya i Peipus med en størrelse på 7,8 km². Den ligger cirka 15 km fra munningen til elven Emajõgi, og bare 1-2 meter over havet.
Tre landsbyer ligger på øya, Piiri, Saare og Tooni, og danner kommunen Piirissaare. Folketallet har falt fra cirka 700 i 1920 til 86 i 2006. De som er igjen lever stort sett av fiske og dyrking av løk.
Piirissaar har blitt et naturreservat og siden 1991 en del av Natura 2000-planen.
Ashleigh Johnson
Ashleigh Johnson (født 12. september 1994) er en amerikansk vannpolospiller.
Hun representerte USA under Sommer-OL 2016 i Rio de Janeiro, der hun tok gull i kvinnenes turnering.
Maiken Stene
Maiken Stene (født 3. september 1983) er en norsk billedkunstner. Stene er utdannet ved Cooper Union School of Art, New York (2008) og Konsthögskolan i Malmö (2010-2013). Hun har hatt flere utstillinger, blant annet på Oslo Kunstforening i 2015 og på Landsforeningen Norske Malere i 2017.
Stene er medlem av Norske billedkunstnere og Landsforeningen Norske Malere. Hun er bosatt i Sokndal.
Æolus-kvartalet
Æolus-kvartalet, svensk: Kvarteret Æolus (også Aeolus eller Aeolus) er et kvartal i Gamla stan i Stockholm. Kvartalet er omgitt av Österlånggatan i vest, Slottsbacken i nord, Skeppsbron i øst og Telegrafgränd i sør. Området for dagens kvartal kom til etter 1640-tallet, da den østlige bymuren ble revet og nytt byggbart land ble anlagt på delvis utfylt land langs Skeppsbron. Æolus er Skeppsbrons nordligste kvartal med Stockholms slott som nabo.
Dagens Æolus-kvartal er den nordligste delen av den middelalderske bydelen Våmbafjärdingen mellom Sanden (dagens Slottsbacken) og Lindhwidz grend (dagens Telegrafgränd).
Etymologi
De fleste kvartalene i Gamla stan er blitt oppkalt etter hendelser og personer (hovedsakelig guder) fra gresk og romersk mytologi. I gresk mytologi finnes tre forskjellige figurer som het Aiolos, i Odysseen var Aiolos vindens herre.
Eiendommen Æolus 1
Kvartalet ble etablert i 1729, og da var det fire eiendommer (Östra 10, Östra 11, Östra 12 og Östra 13). I 1885 var det tre, (Æolus i, II, III) og etter 1930 er disse slått sammen til en enkelt eiendom, Æolus 1.
I løpet av 1600-tallet ble Slottsbackens søndre del omformet og bebygget med nye påkostede steinhus. I 1647 bygde Västerviks skeppskompani (også kalt Stora Saltkompaniet), Saltkompaniets hus, som var et pakkhus på den nordøstlige delen av tomta. På slutten av 1700-tallet ble huset bygd om til et palass.
Den nåværende bygningen mot Skeppsbron ble oppført i 1868-1870 for Stockholms telegrafstation av Kongl. Elecktriska Telegraf-Werket. Arkitekt for huset var Ludvig Hawerman. Da ble også Saltkompaniets hus revet. Det var en del stockholmere som mislikte rivingen siden Saltkompaniets gamle lagerbygning på slutten av 1700-tallet hadde blitt ombygd til et praktfullt palass med en halvsirkelformet trapp og «idel hwälvda rom».
Allerede i 1889 ekspanderte Telegrafverket inn i nabohuset, Flemingska palatset. Både Stockholms telegrafstation og Flemingska palatset ble ombygd og restaurert på slutten av 1950-tallet med Ivar Tengbom som arkitekt. Eiendommen Skeppsbron 2 og Slottsbacken 8 ble vernet som byggnadsminne i 1992. Telegraf- og annen televirksomhet fantes i huset helt fram til 1993. I dag (2009) leies eiendommen ut til kontorer.
Æolus østre del med adresse Österlånggatan 1 deles av en gårdsplass i to bygninger. Allmenheten har ikke tilgang til gården, som er blokkert av en smijernsgrind. Byggearbeidene startet i begynnelsen av 1897 for Telegraf-Werkets regning og ble godkjent i etterkant av Stockholms by den 21. desember 1897. Mellom 1950 og 1995 skjedde det en del ombygginger da vinduer og dører mot Österlånggatan ble flyttet og endret.
Steve Allman
Allman vokste opp på Oslos østkant med norsk mor og far fra Barbados. Han begynte med ishockey på Idrettslaget Manglerud/Star som 14-åring. Og ble etterhvert et stortalent og har stått i mål på alle Norges aldersbestemte landslag. Han debuterte med A-landslaget i VM i Sveits 1990. Fra 1991 til 1994 spilte han for TIK, og avsluttet sin karrière i Furuset 1998. Allman spilte 30 offisielle landskamper for Norge, og deltok under vinter-OL for Norge i 1992 i Albertville med 9. plass.
Jan-Roar Fagerli
Fagerli spilte 50 offisielle landskamper for Norge, og deltok under vinter-OL for Norge i 1992 i Albertville med 9.-plass, og i 1994 på Lillehammer med 11.-plass.
Prescott Observatory
Prescott Observatory (IAU kode 684) ble bygget av Paul G. Comba og er nå eid driftet av Matt Francis. Observatoriet ligger sør for Prescott i Arizona og er dedikert til studien av kosmologi.
Observatoriet ble oppusset i 2011 og huser et PlaneWave CDK 24 tommers teleskop med to Takahashi vidfeltrefraktorer i samme dom. Dette er et dedikert solobservatorium som er utstyrt med et Lunt 152 solteleskop. Observatoriet har også en nano lab for kosmologisk forskning som for tiden er utstyrt med et JEOL 5800LV SEM (Sveipelektronmikroskop). Prescott Observatory er en aktiv bidragsyter til webcast-organisasjonen SLOOH som er den viktigste webcast-organisasjonenen for live himmelfenomener.
Det er uttalt mål for Prescott Observatory å hjelpe til å fremme utdanning innen kosmologi og astronomi ved å tilby jurs og tid på observatoriets utstyr uten vederlag. Disse programmene skal ha startet høsten 2012.
Jan K. S. Jansen
Etter examen artium 1949 fra Berg videregående skole, studerte han ved faren Jan B. Jansen sitt Anatomisk institutt (UiO) og møtte Birger Kaada, det ble cand.med. 1955 og dr.med. 1957. Så var han ved University Laboratory of Physiology i Oxford University. Han ble dosent i fysiologi ved Universitetet i Oslo 1968 og professor 1979-95.
Han var sønn av Jan B. Jansen (1898–1984).
Las Vegas (TV-serie)
Las Vegas er en amerikansk dramaserie som gikk på NBC fra 2003 til 2008. Serien handler om menneskene som jobber på det oppdiktede Montecito Casino i Las Vegas og hvordan de takler problemer som oppstår i deres arbeidshverdag.
Cnemidochroma
Cnemidochroma er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, mørke trebukker, dekkvingene ofte blålig metallisk fargede. Hodet er ikke påfallende forlenget. Antennene er middels kraftige og betydelig kortere enn kroppen. Pronotum er avrundet sekskantet. Dekkvingene er nokså jevnbrede. Beina er lange, lår og legger på bakbeina fortykkede.
Levevis
Larvene utvikler seg i ved av løvtrær.
Utbredelse
Slekten er vidt utbredt i Sør-Amerika, fra Surinam i nord til Argentina i sør.
Skogfjellet
Skogfjellet er et fjell i Brønnøy kommune i Nordland. Det har en høyde på 363 meter over havet.
Fjelltrimmen
Fjellet er enkelte år med i den lokale Fjelltrimmen. Traseen er 2,0 km lang og har en stigning på ca. 310 meter. Oppstigningen er fra Forbergskog og tar mellom 45 og 90 minutter.
Jennifer Stone
Jennifer Lindsay Stone (født 12. februar 1993) er en amerikansk skuespiller kanskje best kjent for å ha framstilt «Harper Finkle» på Disney Channels TV-serie Wizards of Waverly Place og «Harriet Welsh» på Disney Channels TV-film Harriet the Spy: Blog Wars. Stone er også med i filmen Mean Girls 2 der hun spiller den upopulære jenta «Abby Hanover».
Thomas Lange
Thomas Lange (født 27. februar 1964 i Eisleben) er en tysk tidligere roer som deltok i de olympiske leker 1988 i Seoul, 1992 i Barcelona og 1996 i Atlanta.
NM i mangekamp 2022
NM i mangekamp 2022 var en del av NM i friidrett 2022, og ble arrangert som et eget mesterskap på Hamar Idrettspark i Hamar, 21. og 22. mai.
Det ble konkurrert i tikamp for menn og sjukamp for kvinner.
Kvinner
Bare en deltaker.
Menn
Bare to deltakere.
The Octoroon
The Octoroon er en amerikansk stumfilm fra 1909 regissert av Sidney Olcott.
Aleksander II av Makedonia
Liv
Selv om Aleksander ikke var umyndig, var han fortsatt en meget ung mann da han arvet tronen. Det førte til umiddelbare problemer for den nye kongen da fiender av hans familie gikk til krig. Han sto på samme tid overfor en illyrisk invasjon fra nordvest og et angrep fra øst av en Pausanias, en makedoner av uklar bakgrunn som gjorde krav på tronen. Pausanias erobret raskt noen makedonske byer, og truet dronningmoren Eurydike som var i palasset i Pella med sine unge sønner. Aleksander fikk beseiret sine fiender ved den athenske generalen Ifikrates (Amyntas' adopterte sønn i henhold til en tidligere allianse) som hadde seilt opp langs den makedonske kysten for å gjenerobre Amfipolis.
Under en festival i 369 f.Kr. ble Aleksander myrdet på tilskyndelse av Ptolemaios. Pelopidas måtte igjen komme og sikre freden. Den nye avtalen sørget for at Perdikkas III ble den neste kongen, men at Ptolemaios styrte som hans regent da han ikke var myndig. I 365 f.Kr. tok Perdikkas III hevn over mordet på sin bror ved å drepe Ptolemaios og ta kontrollen over tronen selv. Hans eneherredømme varte ikke lenge, og døde i et slag i 359 f.Kr. Det åpnet for at Filip II kunne bli konge.
David Pizarro
David Marcelo Pizarro Cortés (født 11. september 1979 i Valparaíso) er en chilensk fotballspiller som spiller i Serie A for ACF Fiorentina. Han er angrepsspiller, og har spilt på alderbestemte landslag for.
Tidlig karriere
Pizarro startet sin karriere som en spillende midtbanesiller på Santiago Wanderers i Valparaiso, Chile.
Pizarro fikk sitt første opphold i europeisk fotball hos Udinese Calcio i Serie A. Mens han var under kontrakt der, fikk han et kort, men suksessfullt opphold hos det søramerikanske laget Universidad de Chile, der han debuterte under Copa Libertadores. Han fikk etterhvert mye suksess med Udinese og deres manager Luciano Spalletti.
Inter Milan
Pizarro signerte en fireårs kontrakt med Internazionale Milano F.C. den 14. juli 2005, for en overgangssum på 12 millioner euro og 50% av rettene til spilleren Goran Pandev. På den tiden hevdet Pizarro at han ville pensjonere seg mens han spilte i Nerazzurri-skjorten, men han klarte aldri å etablere seg på førstelaget til Milan-klubben.
I sin eneste sesong hos Inter Milan, vant imidlertid Pizarro det italienske mesterskapet (på grunn av etterspillet i den italienske fotballskandalen kjent som Calciopoli), Supercoppa italiana di calcio og Coppa Italia.
A.S. Roma
I august 2006 aksepterte han en overgang til A.S. Roma for 6,5 millioner euro i en delt-eierskapsavtale, som forente han med sin tidligere sjef fra Udinese, Luciano Spalletti. Etter suksessen til Roma i 2006-07, der laget kom til kvartfinalen i Mesterligaen, ble nr. 2 i Serie A, og slo Inter Milan 7-4 sammenlagt og vant Coppa Italia, annonserte Roma den 20. juni 2007 at de ville betale 5,75 millioner euro til Inter over de neste tre sesongene for den gjenværende eierdelen i Pizarro. I januar 2012 ble Pizzaro lånt ut til Manchester City.
Sabugal
Sabugal er en bykommune i det portugisiske distriktet Guarda.
David Pizarro
Landslagsspill
Han deltok på under OL i 2000, og var med på å spille laget helt frem til en bronsemedalje i turneringen.
Sabugal
Freguesier
Fra 2013 ble antall freguesier (sogn) i kommunen redusert fra 40 til 30:
David Pizarro
Landslagsspill
Etter å ha mislyktes i å kvalifisere seg til Fotball-VM i 2006 i Tyskland, sa Pizarro at han ikke ville spille mere for landslaget. Der var to årsaker til hans avgjørelse: Han mislikte måten som eks-trener Juvenal Olmos og eks-presidenten i fotballforbundet Reinaldo Sanchez hadde opptrådt på. En annen årsak var mangelen på kompromiss og ansvar fra mange av kollegene på landslaget, som kun spilte fotball for å bli populære. Han ønsket også å tilbringe mere tid med sin familie.
Meritter
AS Roma
Trivia
Pizarros kjælenavn er «Peq», som er en kort variant av det spanske ordet pequeno, som betyr liten.
Spillteori
Spillteori er en matematisk teori som anvendes for å simulere atferd og valgsituasjoner for aktører som står overfor gitte handlingsalternativer, og hvordan de velger i møte med på forhånd kjente konsekvenser av ulike valgutfall. Hensikten med spillteori er å simulere komplekse prosesser og utviklingsforløp, hvor flere aktører handler med eller uten informasjon om andre aktørers strategi. Gitt rasjonell atferd studeres det også hvordan ulike forventninger om belønning eller straff påvirker aktørenes atferd i de studerte situasjonene.
Spillteori benyttes innenfor blant annet militærteori, informatikk, kybernetikk, økonomi, sosiologi, statsvitenskap og evolusjonsbiologi. Spillteori er også nyttig i situasjoner med forhandling, eller i kompliserte auksjonsforløp. Teorien forsøker å modellere og forstå individuelle valg og gruppeatferd i strategiske situasjoner, særlig der hvor resultatet av enkeltindividets valg avhenger av andre aktørers valg. Opprinnelig fokuserte spillteorien på nullsumspill hvor én aktørs suksess skjedde på bekostning av én eller flere andre aktører, men er etterhvert utvidet til å anvendes i studier av en rekke valgsituasjoner og handlingssituasjoner for rasjonelle menneskelige aktører, biologiske aktører, eller sågar maskiner. Ofte søker studiene å finne ulike former for likevekt eller optimale resultater i de strategiske spillsituasjonene, for eksempel en likevekt hvor alle aktører har gjort valg de ikke angrer på, eller resultater hvor noen har fått det bedre uten at andre har fått det verre. Nashlikevekt og paretooptimalitet er eksempler på ofte søkte resultater.
Historie
Spillteori ble utviklet av ungarsk-amerikaneren John von Neumann i 1928, men oppstod som eksplisitt matematisk teoriverk og disiplin i 1944 da von Neumann og Oskar Morgenstern publiserte: Theory of Games and Economic behavior. På 1950-tallet ble det forsket intensivt innen spillteori, ikke minst ved RAND Corporation i California, som simulerte utfall av atomkrig. Spillteori ble introdusert i biologisk forsking på 1970-tallet. Viktige anvendelser i biologien er studiet av hvordan biologiske systemer og økosystemer kan utvikle seg under visse betingelser, og i kombinasjon med menneskelig påvirkning.
Typer av spill
I spillteori modelleres stilistiske strategiske situasjoner som forenkles for å muliggjøre matematisk analyse og simulering. Et antall aktører tildeles et begrenset antall strategiske trekk som kan gjøres i en viss rekkefølge. Det spesifiseres visse individuelle belønninger for hver kombinasjon av handlingsvalg.
Enkle spill på såkalt normal form med to eller få aktører representeres gjerne grafisk i en matriseform, hvor aktører og handlingsvalg grupperes med tilhørende gevinst eller negativt resultat. Man kan illustrere to aktører på henholdsvis rekke eller kolonne i en firefeltstabell dersom de har to strategiske trekk å velge mellom, i seksfeltstabell hvis de har tre mulige trekk hver, osv. Aktørene i et slikt normalt spill handler simultant eller tilnærmet simultant og kjenner normalt ikke til de andre aktørenes handlingsvalg. Det klassiske Fangens dilemma er et slikt enkelt spill med to aktører som ikke kjenner hverandres handlinger i de strategiske valgsituasjonene.
Kombinasjonen av belønning avgjør om det finnes en dominant strategi aktørene kan følge, det vil si en strategi som gir den enkelte aktør beste resultat uavhengig av hva andre aktører gjør. Dersom det finnes slike dominante strategier for alle, kan man oppnå Nash-likevekt hvor ingen aktør angrer sine valg når spillsituasjonen er overstått. I spillet til høyre ser vi derimot at en slik likevekt ikke kan oppnås, hver aktørs belønning ved hvert valgalternativ er her helt avhengig av hva den andre velger.
Kompliserte spill på såkalt utvidet form er mer avanserte, for eksempel ved at det er mange spillere, at enkelte av dem har mer informasjon eller fler handlingsvalg enn andre, eller ved at aktørene handler i rekkefølge og delvis kjenner til de andre aktørenes trekk. Grafisk illustreres slike spill ofte i en forgrenet trestruktur hvor sekvenser av handlingsvalg medfører at aktørenes handlinger skiller lag eller berører hverandre. I modellen kan man velge hvorvidt aktørene skal se hverandres valg og hvorvidt de skal se underveis hvor de befinner seg, også i forhold til de andre aktørene. Når det tilgjengelige antall handlingsvalg (illustrert som forgreninger) er gjennomført, framstår aktørenes belønning under den node deres handlingssekvens ender ved.
Symmetriske og asymmetriske spill
Et symmetrisk spill er et spill hvor belønningen for å velge en gitt strategi kun avhenger av de andre aktørenes strategier, og ikke av hvem som velger hvilke strategier. Hvis aktørene kunne bytte plass uten at spillets utfall ville blitt annerledes, er spillet symmetrisk. Mange vanlige 2×2-spill er symmetriske. Standardgjengivelsen av fangens dilemma er et symmetrisk spill, selv om det også kan studeres som et asymmetrisk spill.
Nullsumspill
Nullsumspill er et spesialtilfelle av konstantsumspill, hvor aktørenes valg hverken kan øke eller redusere de tilgjengelige ressurser. I nullsumspill er den samlede belønning for alle aktører, for hver eneste strategikombinasjon lik null, slik at en aktør kun kan oppnå positiv belønning på bekostning av andre. Poker er et eksempel på et nullsumspill hvor man vinner nøyaktig det beløp motstanderne taper. Blant andre nullsumspill kan nevnes de fleste klassiske brettspill, f.eks go og sjakk.
Mange av de spill som studeres av spillteoretikere – inklusive fangens dilemma – er ikke nullsumspill, fordi visse resultater har nettobelønninger som i sum er større eller mindre enn null. Løst formulert kan en aktør i slike ikke-nullsumspill gjerne forbedre sin belønning uten å påføre noen av de andre aktørene tap. Ved å føye til en fiktiv sisteaktør som aksepterer tap, eksempelvis staten innenfor økonomisk atferd, kan mange spill utvikles til å bli nullsumspill.